Charles Pic

**Charles Pic** ([ʃɑʁl ˈpik]; lindur më 15 shkurt 1990 në Montélimar, Francë) është një garues profesionst, i cili garon në Formula Një për 2 sezone të plota në 2012 dhe 2013, ai garoi për Marussia F1 Team në sezonin e parë dhe për Caterham F1 Team në sezonin 2013.

## Karriera 
### Karting dhe Formula Renault
Pic filloi karting në moshën e vonëshme 13 vjeçare. Ndihmën e gjyshit të tij Eric Bernard, Pic arriti "rezultate të forta" në kampionatet italiane dhe franceze 

Në 2006, Pic bëri debutimin e tij në Formula Renault, duke garuar për La Filière. Ai e përfundoi sezonin në vendin e tretë dhe gjithashtu u bë kampioni i të rinjëve. Kampionatin e fitoi Kévin Estre i cili sëbashku me Tristan Vautier kishin nga 195 pikë, Pic kishte arritur vetëm 162 pikë.

### Formula Renault 3.5 Series
[parapamje|majtas|Pic duke konkuruar në [Silverstone Circuit|Silverstone për një nga raundet e Sezonit 2008 të Formula Renault 3.5 Series.]]
Për vitin 2008, Pic kaloi te Tech 1 Racing për të konkuruar në Formula Renault 3.5 Series. Ai ishte shok skuadre me Julien Jousse dhe e mbylli kampionatin në vendin e gjashtë falë 1 fitoreje në Circuit de Monaco – duke dominuar të gjithë fundjavën me pole pozitë dhe xhirot më të shpejta dhe një tjetër fitoreje në Le Mans. Ai garoi për Tech 1 Racing edhe për sezonin 2009 duke fituar edhe 2 gara të tjera, në Silverstone dhe Nürburgring, që e ndihmuan atë ta përfundonte kampionatin në vendin e tretë në renditjen finale. Në 2009, ai ishte një anëtar i Renault Driver Development.

### GP2 Series
Në fund të vitit 2009, Pic zgjodhi për të konkuruar në sezonin 2009–10 të GP2 Asia Series me skuadrën Arden International, dhe do të qëndrote deri në fund të sezonit 2010. Në sezonin 2009–10 që filloi më 31 tetor 2009 dhe mbaroi më 14 mars 2010, Pic debutoi duke u tërhequr nga gara e parë e sezonit në cirkuitin e Abu Dhabit. Ai gjithashtu nuk mori pikë edhe në tre garat e tjera në që u zhvilluan në këtë cirkuit. Për të marrë pikët e para, Pic duhej të priste garën e pestë të sezonit për të marrë një vend të pestë dhe në garën e gjashtë mori fitoren e parë të sezonit. Ai gjithashtu mori një podium dhe një vend të 19 në 2 garat e raundit të dytë të cirkuitit të Bahrainit. Ai e mbylli kampionatin në vendin e pestë me 18 pikë. Për sezonin 2010 që e filloi më 8 maj, Pic debutoi me fitore në garën e parë në Circuit de Catalunya në Spanjë. Megjithatë, gjatë gjithë sezonit, Pic do të merrte një vend të tretë në garën e Gjermanisë, një vend të gjashtë dhe një vend të pestë në Valencia Street Circuit dhe në fund një vend të katërt në Belgjikë. Ai e mbylli sezonin në vendin e dhjetë me 28 pikë 

Në 2011, Pic lëvizi te skuadra e Barwa Addax sëbashku me shokun e tij të ardhshëm në Formula Një Giedo van der Garde. Pavarësisht se dështoi për të marrë ndonjë pikë në GP2 Asia Series, ai u rikthye për të marrë fitoren e dytë në karrierën e tij në GP2 pas fitores në Catalunya me shokun e tij van der Garde që e përfundoi garën në vendin e dytë. Sërisht, këtë herë në rrugët e Monte Carlos, ai mori një fitore dhe u ngjit në vendin e tretë në renditjen e pilotëve. Atij i'u shtuan dy pikë pasi arriti një pole position në garën e Valencias, gjë e bënë atë kyresues të kampionatit, por pasi u tërhoq në të dyja garat e cirkuitit valencian, ai humbi shumë terren në renditjen e pilotëve dhe si përfundim e mbylli sezonin në vendin e katërt.

### Formula Një
Në nëntor 2011, Pic bëri debutimin e tij nën timonin e një makine të Formula Një, duke garuar me Marussia Virgin Racing në testet e të rinjëve te Cirkuiti i Yas Marinës në Abu Dhabi. Ai pilotoi makinën për një ditë e gjysëm, por skuadra e Virgin vendosi që të jepte edhe një gjysëm dite pilotit francez pasi në ditën e dytë të testeve, ai hasi probleme me motorrin Cosworth CA2011 2.4 V8.

Gjatë testeve, disa burime lajmesh kishin raportuas se Pic kishte arritur një marrëveshje me skuadrën për të garuar në sezonin 2012.

#### Marussia (2012)
[parapamje|djathtas|Pic duke garuar për [Marussia F1|Marussia në Çmimin e madh të Malajzisë 2012.]]
Pas përfundimit të Çmimit të madh të Brazilit 2011, u konfirmua se Pic do të garonte për Marussia-n për sezonin 2012 sëbashku me gjermanin Timo Glock që do të ishte shoku u tij i skuadrës. U konfirmua gjithashtu që Pic do të mentorohej nga ish piloti i F1 Olivier Panis. U raportua se në Çmimin e madh të Hungarisë 2012 pati një konflikt midis Pic dhe Glock pasi francezi bllokoi gjermanin gjatë kualifikueseve. Ai bëri debutimin e tij në botën e Formula Një në Çmimin e madh të Australisë 2012 duke e përfunduar garën në vendin e 15të. Ai më pas u tërhoq në tre gara rresht në Çmimin e madh të Bahrainit, Çmimin e madh të Spanjës dhe në Çmimin e madh të Monakos. Në garën e rradhës, në Çmimin e madh të Kanadasë, Pic e përfundoi garën në vendin e 20të. Në Çmimin e madh të Britanisë, Pic u dënua me pesë pozicione zbritje për shkak se ndryshoi kutinë e marsheve të makinës.

#### Caterham (2013)
[thumb|Pic, duke garuar për [Caterham F1|Caterham, në Çmimin i madh të Malajzisë 2013.]]
Në nëntor 2012, u raportua se Pic kishte firmosur një kontratë shumë-vjeçare me skuadran e furnizuar me motorr Renault Caterham, ai do të ishte shokë skuadre ish shokun e tij në GP2 Giedo van der Garde.

Pic bëri debutimin e tij me skuadrën e re në Çmimin i madh të Australisë 2013, duke e mbyllur garën në vendin e 16, kurse përfundoi në vendin e 14 në Çmimin i madh të Malajzisë pasi humbi një pozicion në fund nga patrioti i tij Jules Bianchi me Marussia-n.

Sezoni i tij vazhdon në mënyrë të qetë pas një vendi të 17 të marrë në Çmimin i madh të Bahrainit, duke lënë dy makinat Marussia, shokun e tij të skuadrës dhe një makinë Sauber mbrapa tij. Në garën e Spanjës, ai ishte piloti më i shpejtë i pilotëve të skuadrave të reja. Ai vazhdoi turin e tij europian duke marrë dy vende të 15-ta në Silverstone dhe Hungaroring.

Pic barazoi rezultatin më të mirë të sezonit duke marrë një vend të 14 në Çmimin i madh të Koresë duke qënë në një distancë të madhe nga makinat Williams të Pastos Maldonados dhe Valtteri Bottas. Megjithatë, sezoni po i afrohej fundi dhe francezi pati një periudhë të vështirë në garat e Indisë, Abu Dhabit dhe Shteteve të Bashkuara, ku ai nuk mori makisimumin nga makina.

Pic do të kishte një rezultat të mirë në provat kualifikuese të garës mbyllëse të sezonit në Brazil pasi ai i mbylli provat i shkëputur me më shumë se gjysëm sekonde nga shoku i tij i skuadrës, gjithashtu la edhe 2 makinat Marussia të Jules Bianchi dhe Max Chilton. Megjithatë, gara e fundit e sezonit do të përfundonte keq për pasi ai u detyrua të tërhiqej në xhiron e 58 për shkak të një pezullimi.

Më 21 janar 2014, shefi i skuadrës Caterham F1 Cyril Abiteboul konfirmoi që Pic nuk do të garonte me skuadrën malajziane në sezonin 2014, ai shpjegoi: "Për fat të keq Charles nuk do të jetë me ne sezonin e ardhshëm. Është për të ardhur keq që aventura mes Caterham dhe Charles është duke përfunduar. Në nivel personal unë dua të falënderoj Charles për punën e arritur vitin e kaluar."

#### Lotus (2014)
Pas u përjashtua nga Caterham F1, Pic firmosi me Lotus F1 si piloti i tyre rezervë për sezonin 2014. Kjo marrëveshje u bë zyrtare pas daljeve të makinave në testet e Bahrainit më 20 shkurt 2014.

## Rekordi i garimit 
### Përmbledhja e karrierës
### Rezultatet në Formula Renault 3.5 Series
(veglat) (Garat me shkronja të **trasha** përfshijnë pole position) (Garat me shkronja të *pjerrta* përfshijnë xhirot më të shpejta)

### Rezultatet në Complete GP2 Series
(veglat) (Garat me shkronja të **trasha** përfshijnë pole position) (Garat me shkronja të *pjerrta* përfshijnë xhirot më të shpejta)

#### Rezultatet në GP2 Asia Series
(veglat) (Garat me shkronja të **trasha** përfshijnë pole position) (Garat me shkronja të *pjerrta* përfshijnë xhirot më të shpejta)

### Rezultatet në Formula Një
(veglat) (Garat me shkronja të **trasha** përfshijnë pole position) (Garat me shkronja të *pjerrta* përfshijnë xhirot më të shpejta)

 Nuk ka përfunduar, por është klasifikuar sepse ka përshkuar 90% të garës.

## Referime 
## Lidhje të jashtëme 
* Uebfaqja zyrtare
* Twitter zyrtar i Chales Pic
* Statistikat e tij te Racing Reference
* Statistikat e tij te DriverDB.com